**ՀԱՅՏԱՐԱՐՈՒԹՅՈՒՆ**

**ՀՀ կենտրոնական բանկի կարիքների համար Տեղեկատվության կառավարման համակարգի (Information Management System) ձեռքբերման նպատակով կազմակերպության ընտրության** «**CBA-2023-060**» **ծածկագրով բաց մրցույթի**

**ՀՐԱՎԵՐԻ ՊԱՐԶԱԲԱՆՄԱՆ ՄԱՍԻՆ**

*Հայտարարության սույն տեքստը հրապարակվում է “Գնումների մասին” ՀՀ օրենքի 29-րդ հոդվածի համաձայն*

ՀՀ Կենտրոնական բանկի կարիքների համար «ՏԵՂԵԿԱՏՎՈՒԹՅԱՆ ԿԱՌԱՎԱՐՄԱՆ ՀԱՄԱԿԱՐԳԻ» ձեռքբերման նպատակով կազմակերպված «CBA-2023-060» ծածկագրով գնման ընթացակարգի հրավերի վերաբերյալ ՀՀ Կենտրոնական բանկը ստորև ներկայացնում է 26․12.2023թ. դրությամբ ստացված հարցադրումները և դրանց վերաբերյալ պարզաբանումները`

1. **ՊԱՐԶԱԲԱՆՄԱՆ ՀԱՐՑՈՒՄ**

Համաձայն Հրավերի Բաժին III-ի 12-րդ մասի (Պարբերական ծախսերի աղյուսակ) պահանջվում է ներկայացնել 3 տարվա պայմանագրի առաջարկ, սակայն նշվում է, որ ԿԲ-ն իրեն իրավունք է վերապահում ցանկացած պահի չեղարկել բաժանորդագրությունը՝ առանց տույժի: Դա հնարավոր չի լինի, քանի որ մասնակցի իրավաբանական թիմը չի ընդունի նման պայմաններով պայմանագրի դադարեցման դրույթը:

Խնդրում ենք հստակեցնել, արդյոք մենք սխալ ենք մեկնաբանում:

**ՊԱՐԶԱԲԱՆՈՒՄ**

Հրավերի Բաժին V–ում (Պայմանագրի պայմաններ (ՊՊ)) ներկայացված են ընտրված Մատակարարի և Կենտրոնական բանկի միջև «Տեղեկատվական կառավարման համակարգի» ձեռքբերման պայմանագրի ընդհանուր պայմանները: Նույն Բաժնի 12-րդ մասում ներկայացված են Դադարեցման հիմնական դրույթները, որոնք ստանդարտ դրույթներ են՝ չնախատեսված հանգամանքներում երկու կողմերի շահերը պաշտպանելու համար:

Այնուամենայնիվ, ՀՀ Կենտրոնական բանկը բաց է պայմանագրի այդ դրույթները քննարկելու և բանակցելու համար՝ մասնակցի իրավական քաղաքականությանը համապատասխանեցնելու նպատակով:

1. **ՊԱՐԶԱԲԱՆՄԱՆ ՀԱՐՑՈՒՄ**

Խնդրում ենք հաստատել, արդյոք ճիշտ ենք հասկացել, որ մասնակիցն ունի ինտեգրացիոն գործընկեր նշանակելու հնարավորություն, ով կարող է մասնակցել այս մրցույթին մասնակցի հետ և կլինի այս մրցույթի մասնակից որպես ինտեգրացիոն ծառայություններ մատուցող:

**ՊԱՐԶԱԲԱՆՈՒՄ**

Հրավերի Բաժին I–ի 8-րդ մասում մանրամասն ներկայացված են Իրավասու Հայտատուների տեսակներն ու պայմանները:

Մասնակիցը հնարավորություն ունի ինտեգրացիոն գործընկերոջ հետ համատեղ Հայտ ներկայացնել, ընդ որում Հայտը պետք է բավարարի սույն Հրավերով սահմանված պայմաններին։

1. **ՊԱՐԶԱԲԱՆՄԱՆ ՀԱՐՑՈՒՄ**

Խնդրում ենք պարզաբանել, թե կոնկրետ որ գործընթացը պետք է ցուցադրել Դեմոյում: Հրավերի փաստաթղթում նշվում է գործընթացի անհրաժեշտության մասին, սակայն չի նշվում, թե որն է: Կարո՞ղ եք ավելի շատ մանրամասներ կամ ուղեցույց տրամադրել ակնկալվող Դեմո ցուցադրության գործընթացի վերաբերյալ:

**ՊԱՐԶԱԲԱՆՈՒՄ**

Հրավերի Բաժին IV- Բ մասի 5-րդ կետի վերջում կցված են այն գործընթացների նախնական նկարագրությունները, որոնք հաղթող մասնակիցը պետք է իրականացնի ՏԿՀ-ում։ Դեմո ցուցադրության համար պետք է իրականացնել «Փաստաթղթերի համաձայնեցում» գործընթացը՝ առանց ինտեգրացիաների, որի նկարագրությունը կցվում է։

 

ՀՀ կենտրոնական բանկի Մրցութային հանձնաժողովի քարտուղար՝

Սիրան Եգանյան

**Պատվիրատու՝ ՀՀ կենտրոնական բանկ**